section_heading: Radnja serije
paragraph_text: Prema scenaristima i redateljima, glavni predložak za njihovu seriju bilo je znanstveno fantastična novela Joe Haldemana iz 1974. godine Vječni rat, kao i zbir nekih drugih djela koja također uključuju Iliadu. Još jedan mogući predložak za ovu seriju, iako su to opovrgnuli sami redatelji, je novela iz 1959. Zvjezdani jurišnici od Robert A. Heinleina, jer dijele popriličan broj motiva (uključujući i politički spornu prirodu Heinleinovog djela). Mogući je utjecaj i od strane nekih drugih dokumentarnih serija o ratu. Istovremeno, ova serija dijeli ideje o teoriji zavjere s nekim drugim tv-serijama koje su režirali isti redatelji, kao što su Dosjei X i Millennium.